
J. E. Arkivyskupas JURGIS MATULEVICIUS, 
Apaštališkasis Vizitatorius Lietuvai, 
N. Pr. švč. P. Marijos Seserų Kongregacijos Steigėjas. 


EPISCOPAL RESIDENCE 
140 Farmington Avenue 


Hartford, Connecticut 


IT AFFORDS ME GREAT PLEASURE TO CON- 
GRATULATE THE SISTERS OF MARIANAPOLIS ON 
THE SILVER JUBILEE OF THETR INSTITUTE. THEY 
HAVE LABORED ZEALOUSLY IN THE VINEYARD OF 
THE LORD AND MERIT THE PRAISE OF ALL INTER- 
ESTED IN THE CHURCH'S ACTIVITY IN THE FIELD 
OF EDUCATION AND CHARITY. 


MAY MARY, THEIR HONORED  PATRONESS, 
BLESS THEIR WORK AND MULTIPLY  THEIR 
NUMBERS. 


T Maurice F. McAuliffe 
Bishop of Hartford 
March 21, 1944 
Feast of St. Benedict 





J. E. Hartfordo Vyskupas MAURICE F. McAULIFFE, D. D., 
1936 m. priemes j savo diecezija Lietuvos seseris, 





J. BH. Vyskupas HENRY J. O'BRIEN] D. D. 


pašventinęs Nekalto Prasidėjimo Vienuolyna. 


= 





J. E. Vilkaviškio Vysk. ANTANAS KAROSAS, 

buvęs Seinų Vyskupas, 1918 m. spalių men. 15 d. 

kanoniškai įsteigęs N. Pr. švč. P. Marijos Seserų 
Kongregaciją. 





PRATARTIS 


Nekaltai Pradetosios švč. P. Marijos Seserų Kongregacija dar ne- 
seniai Dėdės Samo žemėje gyvena, tačiau jau turi daug geradariu ir reme- 
ju, su kurių pagalba ji stiprėja ir auga. Atsilygindamos už reiškiamą mu- 
sų vienuolijai palankumą ir teikiamą paramą, norime supažindinti savo 
geradarius ir visą Amerikos katalikų visuomenę su vienuolijos praeitimi 
bei veikimu Lietuvoje ir Amerikoje. 

Laisvai veikdamos ir stipredamos šioje šalyje, skaudžiai jaučiame Vy- 
riausios Kongregacijos Vadovybės ir visų seserų Lietuvoje vargus ir kan- 
čias. Šioje knygoje norėjome parodyti, kaip gražiai tarpo vienuolijos vei- 
kimas Lietuvoje ir kaip visa, ką seserys sunkiu darbu per daugelį metų 
buvo pasiekusios ir įsigijusios, buvo iš jų atimta, visas jų darbas suardy- 
tas ir jų gyvenimas sugriautas. 

Šis veikalelis nera pilna kongregacijos istorija, bet labai suglaustas 
pasakojimas apie jos įsikūrimą, augimą ir veikimą. Istorijai parašyti yra 
reikalingi praeities dokumentai, kurių negalime turēti del nutrükusio su- 
sisiekimo su motiniskuoju namu Lietuvoje. 

Apie kongregacijos pradžią daug žinių, panaudotų šioje knygoje, ga- 
vome iš D. Gerb. kun. Dr. K. Rėklaičio, M. I. C., kuris pirmaisiais kongre- 
gacijos gyvavimo metais daug jai padėjo Lietuvoje, rinko aukų Amerikoje 
ir parašė apie ją pirmaja knygelę. UZ visą pagalbą ir suteiktas žinias šiai 
knygai reiškiame nuoširdžiausią padėką. 

Ta pačia proga dėkojame visiems mūsų geradariams ir ypač Vargdie- 
nių Seserų Gildai, kuri su dideliu pasiaukojimu remia mūsų vienuoliją ir 
leidžia šią knyga. 


N. Pr. švč. P. Marijos Seserų Vadovybė Amerikoje. 


Nekalto Prasidėjimo Vienuolynas 
R-D.|1, Putnam, Conn: 


1945 m. vasario men, 2 d. 

Nekaltai Pradetosios Svenc. Panos Marijos Sesery 


KONGREGACIJA 


o 
Tarp Dviejų Karo Pašvaisčių 


Dar nebuvo išblėsę Didžiojo karo pašvaistės, kai Dievo Apvaizda pa- 
šaukė pirmąsias mūsų seseris po Nekaltai Pradėtosios Marijos vėliava. 
Dabar vėl pasaulis skęsta karo liepsnose, ir mūsų tėvynė Lietuva, nude- 
ginta, nuteriota, laukia išvadavimo ir taikos. 

Tarp tų dviejų karų, kaip tarp dviejų raudonų pašvaisčių, prabėgo 
laimingi ir našūs Lietuvos laisvės metai, su kuriais sutampa ir N. Pr. Švč. 
P. Marijos Seserų Kongregacijos augimas, nes ji gimė netrukus po to, kai 
buvo paskelbta Lietuvos nepriklausomybė. Lietuvos laisvė leido įkūnyti 
dar prieš Didįjį karą kilusį sumanymą įsteigti lietuvaičių vienuoliją. 

Katalikiškoje tautoje, atsispyrusioj rusifikacijai ir daug kentėjusioj 
del savo ištikimybės Bažnyčiai ilgos ir sunkios priespaudos metu, buvo 
daug pamaldžių sielų, troškusių aukštesnės krikščioniškos tobulybės, pa- 
gal Evengelijos patarimus. 

Bet po lenkmečio (1863 m.) rusų valdžia geležiniais pančiais supan- 
čiojo Katalikų Bažnyčią Lietuvoj ir eme smaugti jos žiedą — vienuolynus. 

Daug vienuolynų buvo uždaryta, daugelis vienuolių turėjo apleisti tą 
kraštą, kuriame jų vienuolijos darbavosi keletą šimtmečių, ir ieškoti sau 
prieglaudos užsienyje: Vokietijoj, Olandijoj, Sveicarijoj ar kur kitur. 

Tiems, prie kurių nerado jokių priekabių, leido pasilikti, bet panai- 
kino visus naujokynus ir neleido priimti naujų kandidatų. Tokiu būdu 
jie turėjo palengva išmirti, savaime išnykti. Tokie išmirti pasmerkti vie- 
nuolynai buvo, pavyzdžiui, Seserų Benediktinių vienuolynas Kaune ir bal- 
tųjų Marijonų vienuolynas Marijampolėje. 

Apie naujų vienuolynų steigimą negalėjo būti nė kalbos. Tačiau Die- 
vo šaukiamos kilnios sielos nerimo. Vienos keliavo į užsienį ir stojo į vo- 
kiečių, prancūzų ar kurios kitos tautos vienuolynus; kitos pasiekė S. Ame- 
riką ir vėliau čia organizavo lietuvaičių vienuolynus (pav. šv. Kazimiero 
SS. steigejos); dar kitos stojo į slaptus lenkiu vienuolynus, kurių šakos 
eme kurtis ir Lietuvoje. 

Lietuvos katalikai patrijotai skaudžiai jautė reikalą savų vienuolynų 
Lietuvoje. Ypač tuo sielojosi didysis lietuvis švento atminimo arkiv. Jur- 
gis Matulevičius. Pats pajutęs vienuolišką pašaukimą ir slaptai atnaujines 
Marijonų vienuoliją (1909 m.), jis rūpinosi ir seserų vienuolijos steigimu. 

Kongregacijos Steigejo Asmuo 


Sventos atminties arkiv. Jurgis Matulevičius yra viena didžiausių as- 
menybių, kurias mūsų tauta davė Bažnyčiai paskutiniais šimtmečiais. 

Pagarbiai lenkiame galvas prieš Maironio, Vaižganto ir Jakšto var- 
dus, didžiai įvertindami jų nuopelnus mūsų tautai ir Bažnyčiai ir jų taurų 
krikščionišką gyvenimą, bet prie arkiv. Jurgio karsto buvo pasakyta ne 
tik tas, kad jis mylėjo tevyne, ne tik tas, kad jis buvo šviesaus proto ir aukš- 
to mokslo žmogus, ne tik, kad buvo praktiškas veikėjas, giliai pažįstąs 
visuomenės žaizdas ir mokąs jas gydyti, ne tik, kad jis buvo pirmas lietuvis 
sociologas, pirmas lietuvis vyskupas Vilniuje, pirmas Apaštališkojo Sosto 
Vizitatorius Lietuvai, bet apie jį nuskambėjo visų lūpose — jis buvo šven- 
tas žmogus. 

N. Pr. švč. P. Marijos Seserų Kongregacija džiaugiasi turėdama šį 
šventą žmogų savo Kongregacijos steigėju. Kiek jmanydamos seserys 
stengiasi nuolat gaivinti savyje tuos idealus, kuriais jis gyveno. Dažnai 
skaito jo paliktus laiškus, užrašus ir dienoraštį. Jo atminimas ir jo dva- 
sia yra gyvi seserų tarpe. "Todėl ir rašant apie Kongregacija, negalima pra- 
leisti nesuminejus bent trumpai jo biografijos. 

Arkiv. Jurgis gimė Lietuvoje, Marijampolės parapijoj, Lūginės kaimo 
ūkininkų šeimoje, 1571 m. balandžio 13 d. Mokėsi Marijampolėje ir Len- 
kijoje. Kunigu įšventintas Petrapilio Dvasinėje Akademijoje, 1898 m. gruo- 
džio 19 d. Trumpą laiką vikaravęs Kelcų vyskupijoj, teologijos daktaro laip- 
snį įsigijo Friburgo universitete, Sveicarijoj Dar truputį pavikaravęs, 
kviečiamas Kelcų Kunigų Seminarijos profesorium, iš kur pasitraukia 
dėl Kaulų džiovos, paguldžiusios jį į ligoninę. Kiek sustiprėjęs, daug dirba 
Varšuvos jaunuomenės ir ypač darbininkų tarpe. Pats iš mažens patyręs 
daug vargo, nes anksti liko našlaičių, mokėjo suprasti didmiesčio varguo- 
menės reikalus ir savo šviesiu protu stengėsi jiems padėti. Pagarsėjęs 
savo paskaitomis ir praktiškų socialiniu veikimu, 1907 m. kviečiamas į 
Petrapilio Dvasinę Akademiją sociologijos profesorium. Po poros metų 
renkamas Akademijos inspektorium. Tačiau, kai jo žvaigždė kyla kaskart 
aukščiau, jis pasirenka kitą kelią — nuolankaus vienuolio gyvenimo kelią. 

1909 m. vasarą slaptai padaro vienuolinius įžadus ir imasi atnaujinti 
rusų pasmerktą išmirti Marijonų vienuoliją. Nuo to laiko didžiąją savo 
proto ir širdies turtų dalį skiria atgimstančiai vienuolijai. 1911 m. išren- 
kamas Marijonų Generolu ir jiems vadovauja iki pat savo mirties. Kai 
Petrapilyje jo vedamas novicijatas galėjo būti valdžios susektas, išsikelia 
į Šveicariją ir ten Sv. Sosto leidimu įsteigia Marijonų naujokyną, kurį, 
pasibaigus Didžiajam karui, perkėlė į Marijampolę. 

Lietuvos Tarybai prašant, 1918 m. Sv. Sosto jis skiriamas Vilniaus 
vyskupu. Tačiau Vilniui patekus į Lenkijos rankas, lietuvio vyskupo 

N. Pr. švč. P. Marijos Seserų vienuolyno Marijampolėje koplyčia. 


padėtis ten buvo labai sunki, todėl matydamas, kad jo ganytojiškas veiki- 
mas labai trukdomas, prašė Sv. Sostą jį atleisti. Kai Sv. Tėvas patenkino 
jo prašymą, 1925 m. norėjo vėl atsidėti vien vienuolijos reikalams. Romoje 
įsteigė centrinį Marijonų namą ir tarptautinę saviesiems studentams ko- 
legiją. Bet Bažnyčios ir Lietuvos reikalai vėl jį atitraukia nuo vienuoli- 
jos darbų. 1925 m. rugsėjo mėn. pakeliamas tituliariniu Adulitanijos ar- 
kivyskupu ir skiriamas Apaštališkojo Sosto Vizitatorium Lietuvoje. Re- 
tas atsitikimas Bažnyčios istorijoje, kad tos pačios tautos asmuo būtų 
skiriamas vizitatorium. Tas rodė didelį Sv. Sosto pasitikėjimą arkivyskupu 
Matulevičium. 


Tais pačiais metais atvykęs į Lietuvą, tuoj emesi Lietuvos bažny- 
tinės provincijos kūrimo. Iki tol Lietuvos bažnytiniai reikalai priklausė 
Prūsijos ir Lenkijos arkivyskupijų. Arkivyskupo J. Matulevičiaus paruoš- 
tas projektas Romoje buvo priimtas, ir 1926 m. paskelbiamas Lietuvos 
Bažnytinės Provincijos įsteigimas. Tais pačiais metais vasarą lankėsi Ame- 
rikoje ir įsteigė Marijonų kolegiją. Grįžęs į Lietuvą, emesi sunkaus uždavi- 
nio sutvarkyti Lietuvos valstybės tuo metu painius santykius su Sv. 
Sostu. 1927 m. sausio mėn. 10 d. išsiuntė į Romą Lietuvos Konkordato 
su Sv. Sostu projektą. Mirties angelas tartum jau laukė prie slenksčio: 
sausio 21 d, susirgo, o sausio 27 d. Viešpats pasišaukė jį pas save. 

Kongregacijos Įsteigimas 


Dar prieš Didijį karą, įsteigęs Friburge Marijonų naujokyną, arkiv. 
Matulevičius galvojo ten pradėti ir lietuvaičių seselių vienuolijos kūrimą. 
Pagal tą jo sumanymą, mergaitės, norinčios būti vienuolėmis, turėjo va- 
žiuoti į Šveicariją ir, ten atlikusios naujokyna, grįžti į tevyne dirbti Die- 
vo garbei ir katalikiškos visuomenės gerovei. Rusų valdomoje Lietuvoje 
joms būtų tekę dirbti slaptai, panašiai kaip lenkių slaptoms vienuolijoms. 


Dvi kandidatės, Agota Kudirkaitė ir Marcelė Jurevičiūtė, 1914 m. 
buvo nuvykusios į Šveicariją, bet tais metais kilęs pasaulinis karas visus 
planus sumaišė. 


Baigiantis karui, 1918 m. kovo mėnesį, arkiv. J. Matulevičius grįžo 
į Lietuvą ir atgaivino karo nutrauktą seserų vienuolijos steigimą. Be mi- 
nėtų dviejų pirmųjų kandidačių, buvusių Šveicarijoj, surado keletą naujų: 
Petronėlę Uogintaitę, buvusią mergaičių ruošos kursų Marijampolėje ve- 
deja, Petronele Staniškiūtę ir Antaniną Augustaityte. 1918 m. spalių men. 
15 d., J. E. Seinu Vyskupas Antanas Karosas tam tikru dekretu kanoniSkai 
įsteigė Nekaltai Pradetosios Švenčiausios Panos Marijos Vargdieniu Sese- 
ru Vienuolija ir patvirtino jos įstatus, kuriuos parašė arkiv. J. Matulevi- 
čius. Gandas apie naują steigiamą vienuolyną, galėsiantį jau laisvai, at- 
virai veikti nepriklausomoj Lietuvoj, paplito, ir kandidačių skaičius augo. 
Lapkričio mėn. 1 d. buvo priimta į naujokyną 10 naujokių. 


Negalėdamos pasinaudoti vienuolijos archyvu, kuris yra Lietuvoj, ne- 
galime tiksliai pasakyti pirmosios vienuolinės profesijos datos, bet pirmo- 
mis mūsų kongregacijos pionierėmis buvo šios seserys: Ses. Marija Agota 
Kudirkaitė, Ses. Margarita Marcelė Jurevičiūtė, Ses. Marija Petronelė 
Uogintaite — pirmoji vyresnioji, Ses. Margarita Antanina Augustaityte, 
Ses. Petronėlė Staniskiute, Ses. Aloyza Uršulė Martynonaite, Ses. M. Te- 
rese Uršulė Novickaite, dabartinė kongregacijos Vyriausioji Vadovė, 
Ses. M. Margarita Emilija Burokaitė, Ses. M. Teresė Kunigunda Pečkai- 
tyte ir Ses. M. Magdalena Ona Bliūdžiūtē. 


Pirmųjų seserų įžadų vardai, kaip pastebime, kelis sykius kartojasi 
tie patys: Marija, Margarita, Teresė. Nors Lietuva jau buvo pasiskelbusi 
nepriklausoma valstybe, bet tą nepriklausomybę reikėjo dar apginti kar- 
du, ir 1918 m. pabaigoj besikuriančios kongregacijos rytojus dar nebuvo 
aiškus. Todėl buvo manoma, kad oficialiai dokumentuose būsią patogiau 
vartoti krikšto vardą ir pavardę, o per įžadus gaunamas vardas reiškė tik 
naują globėją, gaunamą pradedant naują gyvenimą vienuolyne. Vėliau 
jsigalejo paprotys per įžadus visoms duoti du vardu: Marijos, visų seserų 
globėjos šioj kongregacijoj, ir dar kitas, reiškiąs ypatingą globėją ar sie- 
kiamąjį idealą. 


Pirmieji Darbai 


e 

Kursai 
Viena i$ kongrc zacijos steigėjų ir pirmoji jos vyresnioji, Ses. Marija 
Petronėlė Uogintai €, dar prieš istodama į vienuolyną, laikė mergaičių 
namų ruošos kursis., Tad pirmas įsisteigusios vienuolijos darbas buvo tie 
kursai. Prie jų veikė valgykla ir bažnytinių rūbų bei dailės darbų dirbtuvė. 


Pradžioje įsikūrė nedideliame nuomojamame name, P. Kriaučiūno g-vėj 
11. Nuomojo tik pirmaji aukštą. Antrame aukšte gyveno pats namo savi- 
ninkas kun. Miknevičius, o kai jis mirė, apsigyveno nuomininkai. 


Knygynas 


Tais pačiais pirma's naujakurio vienuolyno metais Dievo Apvaizda 
skyrė seselems naujus darbus, galima sakyti, toje pačioje švietimo srityje, 
uprantant švietimą plačiąja prasme. 


Katalikiška švietimo ir labdarybės "Ziburio" draugija vokiečių okupa- 
cijos metu buvo įsteigusi Marijampolėje knygyną, kurio uždavinys buvo 
aprūpinti miesto ir apylin!:ės visuomenę geromis katalikiškomis knygo- 
mis. Lietuvos atstatymo darbams užgriuvus, “Ziburio” draugija turėjo 
daug kitų uzsimojimu švietimo srityje, todėl knygyną perleido labai len- 
gvomis sąlygomis naujai vienuolijai. Seselės knygyną perkėlė į geresnes 
patalpas ir prapletė, stengdamosios kaskart geriau patenkinti bekylan- 
čius visuomenės reikalavimus. 


Per jį daug išplatinta knygų, laikraščių, religinės literatūros, paveiks- 
lų bei devocionalijų. 


Apie jo reikšmę žmonėms anais pirmaisiais Lietuvos atsistatymo me- 
tais kun. Dr. K. Rėklaitis, M. I. C., štai kaip rašė: 


"Šiandien Seselių knygyras, pavadintas "Šešupė", yra vienas di- 
džiausių Marijampolės knygynų, turis didelio palankumo pas žmones, ypač 
kai knygynas 1922 metais persikėlė į kitą vietą ir užėmė butą, kur jau 
nuo senų senovės buvo Marijampolės gyventojų gerai žinoma ir garsi kar- 
clama. 


Žmonės su nuostaba žiūrėjo į namų langus, kur vietoje degtinės bon- 
kų buvo išstatytos knygos ir šiaip gražūs paveikslai. 

Rašančiam šias eilutes teko pačiam girdėti iš šviesesnių žmonių pa- 
sigērējimo žodžiai: Garbė jums, Sesutės, kad iš girtuokliavimo lindynēs 
padarete švietimo ir kultūros įstaigą. 

O kaimo motereles, sustojusios ties knygyno langais, linguodamos 
galvas, sakydavo: “Dievuleli tu mano, ot, dyvai. Neseniai čia šnapso bonkos 
stovėjo, o dabar, matai, knygos ir šventųjų paveikslai." 

.. (Kun. Dr. K. Rėklaitis, M. I. C., N. P. S. M. Vargdieniu Seseliu Vie- 
nuolija, Chicago, Illinois, 1924.) 


Visi dori lietuviai anais laikais su džiaugsmu sutikdavo kiekvieną 
kultūros reiškinį, rodantį, kad mūsų tauta išbrenda iš tamsos ir girtuok- 
lystės į šviesenį, kilnesnį gyvenimą. 


seta 

“Sesupes” Knygynas Marijampolėje. 


Spaustuvė 


Vienuolija, turėdama savo tarpe seselių, mokančių spaustuvės dar- 
bus, tuojau pat įsitaisė ir nedidelę spaustuvele. Menkute ji buvo pradžioj, 
vargas buvo ranka sukti spausdinamąją mašiną, bet Dievas laimina var- 
ga. Užtat koks džiaugsmas seselėms buvo, kai po kelerių metų įsitaisė e- 
lektrinį motorą. 


Ši nedidelė spaustuvėlė ilgainiui išaugo į plačiai žinomą Lietuvoje 
“SeSupös” spaustuvę Marijampolėje. 


LT 


Spaudos darbu aktualumas 


Spaustuvė ir knygynas teikė reikšmingos medžiaginės paramos pačiai 
vienuolijai ir jos įstaigoms. Tačiau šios srities darbų vienuolija emesi 
ne vien dėl medžiaginių sumetimų. Spauda buvo labai aktualus katalikiš- 
ko veikimo reikalas ir galingas apaštalavimo ginklas. Juk vyriausiasis 
Ganytojas Sv. Tėvas Pijus X jau buvo įspėjęs katalikus: “Veltui statysite 
bažnyčias, veltui ruošite misijas, veltui steigsite mokyklas ir darysite gerus 
darbus — visos jūsų pastangos bus sunaikintos, jei tuo pačiu metu nemo- 
kesite pasinaudoti tuo defensyviniu ir ofensyviniu ginklų, kuriuo yra ka- 
talikų spauda.” 

Lietuvių katalikų visuomenės vadai jau seniai matė, kad reikia atsi- 
dejusiu darbininkų šiai sričiai. 


Pirmas sumanymas 


1902 m. Amerikoje leidžiamoje “Zvaigzdeje” 30-33 nr. buvo įdėtas 
Amerikos lietuvių veikėjo ir literato kun. A. Miluko straipsnis “Naujas 
sumanymas", kuriame jis siūlė spaudos darbams steigti lietuvaičių vie- 
nuoliją, Šveicarijos Sv. Pauliaus Seserų pavyzdžiu. Kun. Milukas tuo sa- 
vo sumanymų buvo sudomines Kazimierą Kaupaitę, a. a. Motiną Mariją, 
vėliau įsteigusią Sv. Kazimiero Seserų Kongregaciją, kurios veikla tačiau 
nuėjo kita kryptimi. 


Petrapilio bandymas 


Dvi seselės, minimos mūsų pirmųjų seserų tarpe, sesuo Aloyza, Uršu- 
16 Martynonaitė, ir sesuo M. Margarita, Emilija Burokaitė, su spaustuvės 
darbais susipažino Didžiojo karo metu Petrapilyje. 

Lietuviai Petrapilyje leido savaitinį laikraštį “Vadas" ir buvo išnuo- 
moję spaustuvę, kuriai reikėjo darbininkų. Kun. Dr. J. Vailokaičiui kilo 
sumanymas Šveicarijos pauliečių pavyzdžių suorganizuoti šiam darbui 
lietuvaites seseris. Ta sumanymą su arkiv. Roppo pritarimu įvykdė kun. 
Dr. K. Rėklaitis. Būrelis mergaičių, norinčių būti vienuolemis, buvo suorga- 
nizuotas į Sv. Povilo Draugiją, nes Rusijoj vienuolynai viešai negalėjo veikti. 
Vadovauti tai nedidelei bendruomenei buvo pakviesta, taip pat su arkiv. 
Roppo pritarimu, viena lietuvaitė iš slapto lenkių Marijos Dukterų 
vienuolyno, sesuo Veronika. Ji buvo pasiaukojusi, sumani ir gražiai glo- 
bojo jai pavestą būrelį. | 

Bolševikams paėmus valdžią Rusijoj, Sv Povilo Draugijos nares su- 
dare Darbininkių Sąjungą ir kurį laiką išlaikė spaustuvę savo rankose. 

Bolševikams kiekvieną katalikiško veikimo apraišką smaugiant, Šv. 
Povilo Draugija, kai tik karo pabėgėliams buvo galima grįžti iš Rusijos į 

Lietuvą, persikėlė į Vilnių. Atvykusios čia tuščiomis rankomis, jos turėjo 
pakelti daug vargo. Emilija Burokaitė ryžosi net grįžti į Rusiją pasiimti li- 
kusių daiktų. Gavusi vokiečių okupacinės valdžios leidimą, vėl perėjo sie- 
na, nuvyko į Petrapilį, surinko savo narių ir jų globėjo kun. Dr. K. Rek- 
laičio drabužius ir knygas ir, įsispraudusi vėl į grįžtančių pabėgėlių trau- 
kinius, laimingai atgabeno į Vilnių. Kun. Dr. K. Rėklaitis supažindino Vil- 
niaus lietuvių kunigus su Sv. Povilo Dr-ja, ir šie pažadėjo savo paramą. 
Tačiau, vokiečiams pasitraukus, Vilnius ejo iš rankų į rankas, pakaitomis: 
lietuvių, rusų bolševikų ir lenkų, tad tas jaunas diegelis negalėjo ten pri- 
gyti. 

Sv. Povilo Draugijos narės, sužinojusios apie arkiv. J. Matulevičiaus 
steigiamą vienuoliją Marijampolėje, nutarė ten prisijungti. 


Buvusi jų globėja Ses. Veronika grįžo į savo Marijos Dukterų vienuo- 
lyną. 

Tuos ankstyvesnius sumanymus plačiu mastu įvykdyti Apvaizda sky- 
re N. Pr. švč. P. Marijos Seserų Kongregacijai. 


Prieglaudos 

Socialinių atžvilgiu gerai sutvarkytuose kraštuose vis dar lieka plati 
dirva krikščioniškam gailestingumui. O rusų valdomoj Lietuvoj socialinio 
draudimo ir valstybinių labdaringų įstaigų kaip ir nebuvo. Todėl vargšų 
globa krisdavo vien ant Bažnyčios pečių. Parapijose buvo steigiamos se- 
nelių ir našlaičių prieglaudos, kurios, jei kartais kur ir gaudavo iš miestų 
ar valsčių valdybų pašalpos, tai vis dėlto daugiausia buvo parapijiečių au- 
komis išlaikomos. 


Marijampolėje taip pat dar prieš karą buvo įsteigta senelių prieglau- 
da. Karo metu vargšų padaugėjo, o parapijiečiai, patys suvarge, mažiau 
begalėjo šelpti. Tad prieglaudos padėtis pasunkėjo ir labai buvo reikalin- 
gos sąžiningos, pasiaukojusios vedėjos. Todėl, kai tik atsirado savos lietu- 
vaitės seselės, tuojau jos buvo prašomos perimti prieglaudos vedimą. Vie- 
nuolija paskyrė į prieglaudą tris seseles. Viena sesuo lankydavo vargšus 
namuose. 

Pradejusios dirbti artimo meilės darbus, seserys matė, kad yra daug 
našlaičių ir šiaip beturčių vaikų, reikalingų globos. "Todėl pati vienuolija, 
savo iniciatyva, 1920 metais įsteigė dienos prieglaudą, o vėliau nuolatinę 
našlaičių mergaičių prieglaudą. Pradžiai seserys buvo gavusios pašalpą iš 
amerikiečių teiktų pašalpų karo nukentėjusiems Lietuvoje, toliau vienuolija 
turejo našlaičių prieglaudą išlaikyti savo jėgomis. Tas buvo sunku, todėl 
ilgainiui "Ziburio" draugija pasiėmė laikyti vaikų prieglaudą, o seserys 
pasiliko tos prieglaudos vedējomis. 

Mokyklos 


Paemus globoti našlaites, kilo ju mokymo ir auklėjimo klausimas. 
Pradėta nuo pradžios mokslo, bet 1921 m. gale įsteigta vidurinė (keturkla- 
se) mokykla, vadinama Mergaičių Pensijonatu. Ji buvo skiriama vien mer- 
gaitems. Tuo ji skyrėsi nuo kitų vidurinių ir aukštesniųjų mokyklų, kurios 
tuomet buvo koedukacinės — mišrios, berniukų ir mergaičių. Be to, Mer- 
gaičių Pensijonato auklėtinės turėjo taip pat seselių priežiūroje gyventi, 
nes mokyklos vadovybei rūpėjo ne tik mokymas, bet ir auklėjimas. O auk- 
lejimas yra sekmingesnis, kai jaunimas yra ne vien pamokų metu, bet 
visą laiką rūpestingų auklėtojų globoje. 


Dvasinė globa 


Jaunos vienuolijos seserų dvasios reikalus aprūpino čia pat Marijam- 
poleje esantieji Tėvai Marijonai. 

Pats vienuolijos steigėjas tais pačiais metais, galima sakyti, tomis pa- 
čiomis vienuolijos steigimosi dienomis, buvo įšventintas vyskupu. Tačiau 
įšvykęs į Vilnių, nenustojo teviskai globojęs savo dvasios kūdikio, bet pa- 
mokydavo ir patardavo laiškais, o svarbesniais atvejais vienuolijos vyres- 
nioji nuvykdavo pas jį į Vilnių. Grįžęs į Lietuvą Apaštališkojo Sosto Vizi- 
tatorium, jis laikė daug konferencijų ir šiaip įvairiomis progomis seseris 
pamokydavo, padrąsindavo, paguosdavo. 


Didelis skausmas buvo seserims, kai Dievas pašaukė jų Tėvą pas sa- 
ve, bet jos dažnai savo maldose paveda vienuolijos reikalus jo užtarimui 
ir kasdien meldžiasi, kad Bažnyčia apvainikuotų jį šventojo vainiku. 


Vyskupui Matulevičiui gyvenant Vilniuje, pirmaisiais kūrimosi me- 
tais labai daug seserims padėjo kun. Dr. K. Rėklaitis, M. I. C. Jis dėstydavo 
seserims naujokėms dvasinio gyvenimo ir krikščioniško mokslo pamokas, 
laikydavo konferencijas ir, būdamas prityręs ir sumanus organizatorius, 
patardavo ir padedavo seserims visuose jų reikaluose. Už visa tai seserys 
jaučia jam didžią pagarbą ir dėkingumą. 

Pirmųjų Seseru Ištvermė 


Lietuvos kovų sūkuryje 


Reikia stebėtis, kiek daug jaunos vienuolijos pasiekta per pirmuosius 
trejus metus: kursai, dirbtuvė, mokykla, knygynas, spaustuvė, senelių 
ir našlaičių prieglaudos. Visos pagrindinės būsimos veiklos šakos per tuos 
kelerius metus pasirodė, vėliau jos buvo tik ugdomos, plečiamos, tobuli- 
namos. Aiški Dievo ranka vedė ir laimino pirmuosius seserų žingsnius. 
Tokiai darbų naštai pakelti reikėjo daug pasiaukojimo ir ištvermės. Koks 
didelis turėjo būti jų pasiaukojimas ir savęs išsižadėjimas, geriau supra- 
sime, kai prisiminsime tas sąlygas, kuriose joms teko gyventi ir dirbti. 

Lietuvos Taryba Vilniuje paskelbė Lietuvą nepriklausoma valstybe 
(1915 m. vasario mėn. 16 d.) dar tebesant krašte vokiečių okupacinei 
valdžiai, kuri nenorėjo tos nepriklausomybės pripažinti, net neleido jos 
viešai skelbti. Leidimas savo vyriausybei sudaryti pasisekė gauti iš oku- 
pantų tik rudenį. Ji pradėjo veikti tik tą dieną, kai vokiečiai turėjo pasi- 
rašyti preliminarines kapituliacijos sąlygas (1918 m. lapkričio men. 11 d.) 

Vokiečių kariuomenei apleidžiant Lietuvą, įkandin jos sekė rusai bol- 
ševikai. Gruodžio menesio pabaigoj jie įsiveržė į Lietuvą, o kitų metų 
(1919) pradžioje užėmė Vilnių ir visus Lietuvos rytus. Niekeno nesulaiko- 
mi, jie pasiekė net Telšius ir artinosi prie Kauno ir Alytaus. 


Lietuva turėjo skubiai gintis. Pirmosios kariuomenės dalys buvo sa- 
vanorių. Savanoriai, paskubom susibūrę tuose miestuose, kur dar buvo 
vokiečių kariuomenė, menkai ginkluoti iš namų atsineštais ar iš vokiečių 
kareivių už duonos kepalą ar sūrį pirktais šautuvais, bet užsidegę apginti 
taip seniai trokštamą laisvę, pradėjo stumti bolševikus atgal. Tačiau dar 
nebuvo bolševikų išviję, kai balandžio mėnesį iš pietų ir rytų eme veržtis 
į Lietuvą lenkai, o vidurvasaryje dar naujas priešas pasirodė šiaurinėje 
Lietuvoje. Ten brovėsi iš Latvijos bermontininkai. 

Ištisi metai sunkių kovų buvo apvainikuoti lietuvių pergale, bolševi- 
kai ir bermontininkai pasitraukė iš Lietuvos, bet kovos su lenkais dar tę- 
sesi su pertraukomis iki 1920 m. vasaros. Kai Lietuvos sūnūs aukščiausiąja 
kaina, gyvybės auka, išpirko sau laisvę, dar buvo kitas didelis uždavinys 
— visokių perėjūnų nualintame krašte sukurti valstybę ir naują kultūrin- 
gą gyvenimą. 

Lietuvos vyriausybė jokio iždo iš okupantų neperėmė. Krašto ūkis 
karo metu buvo suires. Miestai buvo ištuštėję. Iš Rusijos grįžo karo pabe- 
geliai nuskure, be pinigų, be darbo. Ūkininkai, vokiečių okupantų, šeimi- 
ninkavusių Lietuvoje trejus metus, buvo apiplėšti, nuvarginti. Visa reikėjo 
atstatyti arba iš naujo kurti. Bet pasiryžimo anuomet lietuviuose buvo 
daug, vargo ir aukų nesibijota. 

Be savos pastoges 


seseles pradžioje savo pastogės neturėjo. Išsinuomojo vieną nama, P. 
Kriaučiūno g. 11. Svetimuose namuose vienuolijai sunkų savo tvarką 
palaikyti, bet juk drauge turėjo tilpti dar kursai, spaustuvele ir kt. Aiš- 
ku, buvo nepakenčiamai ankšta ir varginga. 

Greta seselių gyvenamų namų buvo kiti namai, kuriuose rusų ir vo- 
kiečių okupacijos laikais buvo laikomi kaliniai. Vokiečiams išsikrausčius 
ir tiems namams ištuštėjus, seserys, susitarusios su tų namu buvusio sa- 
vininko įpėdiniais, juos išsinuomojo, pačios sutvarkė, paremontavo ir įren- 
ge juose spaustuvę ir našlaičių prieglaudą. 

Per karą statyba buvo sustojusi Lietuvoje. Savininkams pabėgus, 
daugelis namų buvo labai apleistų. Todėl, kai pradėjo grįžti karo pabėgė- 
liai ir eme kurtis įvairios valdžios įstaigos, buvo didelė butų stoka, ir vie- 
tinė administracija turėjo teisę kai kuriuos namus ar atskirus butus paimti 
savo žinion, sekvestruoti. 

Marijampolės administracijos įstaigose buvo tuomet kairiųjų, vienuo- 
lynams nepalankių žmonių, kurie prikibo prie seserų išnuomoto namo, bu- 
vusio kalėjimo. Prie jų kibo Apygardos Teismas, Apskrities Valdyba, ne- 
tikintis ligoninės gydytojas ir komendantas. Būtinai norėjo seseles iš tų 
namų iškraustyti. Kilo ilgəs, dvejus metus nusitęsęs ginčas tarp adminis- 
tracijos ir vienuolijos, arba, tikriau sakant, Seinų vyskupo, kuris gynė vie- 
nuolijos reikalus. 

Galų gale Krašto Apsaugos Ministerija išsprendė ginčą vienuolijos 
naudai. 1923 m. vienuolija tuos namus nupirko ir pristatė trečią aukštą. 


Medžiaginės paramos iš šalies nebuvo 


Nuo pat pirmos dienos vienuolija turėjo pati sau užsidirbti kasdieni- 
nę duoną ir pastogę. Bet juk to dar maža. Reikėjo išlaikyti novicijatą, 
plesti įstaigas, seseles leisti į mokslą. 

Lietuvos žmonės, ilgą laiką nebeturėję vienuolynų, nebuvo pratę 
jiems aukoti, o be to, ir patys per karą buvo suvargę. Todėl medžiaginės 
sąlygos buvo labai sunkios. Amerikos lietuviai pagelbėjo — buvo surink- 
ta aukų ir gauta pašalpa iš Chicagos Sv. Kazimiero Kapinių direkcijos. 

Darbo, galima suprasti, seserys turėjo labai daug. Prie arnotų ar ki- 
tu darbų dažnai tekdavę gerokai pavakaroti. 

Ir statybą žymia dalimi pačios turėjo vykdyti. Pasisamde darbinin- 
kus tik mūro darbui, o medžiagą pačios paruošdavo: kalkes maišė, žvyrą 
kose, plytas darbininkams į trečią aukštą nešė. 

Jei neturto dvasiai ir nuolankumui įsigyti naudinga yra realybėje pa- 
justi neturtą, tai minėti dalykai vis dėlto ne moterų darbas. Juos galima 
suprasti tik prisimenant sakytus viso krašto sunkumus anais laikais. 

Pirmieji vienuolijos rankdarbių kursai Marijampolėje, 


Tolimesne Kongregacijos Raida 


Telšiuose 

Apie dešimtį metų vienuolija stiprino ir plėtė savo veiklą Marijam- 
polėje. Per tą laiką seserų skaičius žymiai padidėjo ir jos įgijo pakanka- 
mai patyrimo visose savo darbų šakose. Todėl kai 1928 m. Telšių vyskupas 
pasiūlė joms vyskupijos spaustuvę, jos jau buvo tam pasiruošusios ir pa- 
siūlymą galėjo priimti. 

Apsigyvenusios Telšiuose, seserys įsteigė pradžios mokyklą, laikė baž- 
nytinių rūbų ir vėliavų dirbtuvę, dirbo vaikų darželyje ir senelių prieglau- 
doje ir šeimininkavo kunigų seminarijoje. 

Vargas buvo su patalpomis. Ypač sunku buvo gauti tinkamas patal- 
pas mokyklai. Pastaruoju laiku vienuolija jau rengėsi statyti mokyklos 
namą, bet karas sutrukdė. 


Kiti namai 

1929 m. Kaune buvo jsteigti studiju namai, kuriuose gyveno seseles, 
lankančios įvairias Kauno mokyklas arba universitetą. 

Nuo 1930 m. dygsta vienas po kito nauji Kongregacijos skyriai — 
namai. Daugiausia seserys buvo kviečiamos vesti prieglaudas ir vaikų dar- 
zelius. 

1931 m. Kongregacijos skyrius jsisteigia Panevézio vyskupijoj, Ute- 
noj. Pradėta nuo “Saules” dr-jos vaikų darželio ir Sv. Vincento dr-jos 
seneliu prieglaudos. Veliau laikytas mergaiciu moksleiviu bendrabutis. Pa- 
galiau Kongregacijai buvo pavesta didele apskrities savivaldybes vaiku 
prieglauda. 

1932 m. seserys pradeda dirbti Marijampoles Marijonu gimnazijos 
juvenate. 

Tais pačiais metais steigiami Vilkaviškyje mergaičių bendrabutis ir 
vaikų darželis. Vėliau seserims pavedamos vesti vaikų ir senelių prieglau- 
dos. 

1933 m. Kongregacija perima savo žinion “Ziburio” dr-jos Karkli- 
nių Žemės Ūkio Mergaičių Mokyklą, netoli nuo Keturvalakių, Vilkaviškio 
apskr. Į tą mokyklą buvo priimamos mergaitės, baigusios pradžios mokyk- 
la. Čia, be bendrojo lavinimo dalykų, lietuvių kalbos ir matematikos, jos 
mokydavosi botanikos, zoologijos, chemijos, sąskaitybos, pritaikant šių 
mokslo šakų žinias žemės ūkiui ir šeimininkavimo reikalams. Lygiagrečiai 
su teoretiniu mokslu, mokinės įsigydavo praktikos virime, siuvime, au- 
dime, daržininkystės, bitininkystės, gyvulininkystės ir kituose ūkio dar- 
buose. Mokslas trukdavo dvejus metus. Iki bolševikų okupacijai seserų 
vadovaujama mokykla išleido septynias laidas. 


Aptvarkyti trobesiai ir mokyklos ūkis padarė didelę pažangą. 


TARP 1933 ir 1939 m. ISISTEIGE SKYRIAI: 


Alytuje — seserims pavesta vaikų darželis, senelių ir vaikų prieglaudos. 
K. Naumiestyje — senelių prieglauda ir vaikų darželis. 

Šilalėje, Telšių vyskupijoj, — vaikų darželis ir senelių prieglauda. 

S. Kalvarijoj — vaikų darželis ir senelių prieglauda. 

Kybartuose — vaikų darželis ir vasaros vaikų aikštelės. 

Kazlų Rūdoje — vaikų prieglauda ir vaikų darželis. 

Amerikoje — 1936 m. steigiama vienuolijos misija. 


1939 M. ĮSTEIGTI NAUJI SKYRIAI: 

Skuode, Telšių vyskupijoj, — senelių prieglauda. 

Simne — vaikų darželis. 

Vilniuje — seserys laikė moksleivių bendrabutį, vaikų darželį ir dirbo 
Moterų Socialinėje Mokykloje, Vaikų Zidinyje ir Motinos Globos punkte. 

Kai senoji Lietuvos sostinė grįžo Lietuvai ir įvairios mokslo įstaigos 
eme ten keltis, iš Kauno persikėlė į Vilnių katalikiškų labdaringų organi- 
zacijų “Caritas” Sąjungos laikoma Moterų Socialinė Mokykla, kuri ruošė 
vaikų darželių, aikštelių, vaikų prieglaudų vedėjas ir įvairių socialinės 
globos ar labdaringų įstaigų darbininkes. 


N. Pr. švč. P. Marijos Seserys su Moterų Socialine Mokykla turėjo 
artimų ryšių, nes dvi seserys buvo jos lektores, o viena sesuo joje mokėsi. 
Mokyklos vadovybė, keldama mokyklą į Vilnių, pakvietė dar vieną sese- 
rį į lektores ir pasiūlė vienuolijai organizuoti bendrabutį tos mokyklos 
mokinems. Be to, Vilniuje prie Mot. Socialinės Mokyklos buvo įkurta pora 
socialinės globos įstaigų, kuriose tos mokyklos mokinės atlikdavo prakti- 
ką. Tos įstaigos buvo: Vaikų Židinys ir Motinų Globos Punktas. Jų vedė- 
jomis pakvietė taip pat N. Pr. švč. P. Marijos Seseris. Kongregacija gavu- 
si J. E. Vilniaus Arkivyskupo Jalbrzykowskio leidimą, įsteigė savo nama 
Vilniuje 1940 m. sausio mėn. pradžioje. 





Šakių prieglaudos senutės. 

Įvairios Darbo Gijos 


Bendrasis ir svarbiausias N. Pr. švč. P. Marijos Seserų tikslas yra 
Dievo garbė ir savęs tobulinimasis. 

Specialusis Kongregacijos tikslas yra teikti žmonėms pagalbos kelyje 
prie Dievo, dirbant įvairiose katalikiško veikimo srityse. 

Sių tikslų siekdama, vienuolija išvystė savo veiklą, atsižvelgdama į 
žmonių reikalus, ypač dviejose srityse — švietimo ir labdarybes. 

Seserys stengesi pamatyti Zmoniu vargus ir ju dvasinius reikalus, su- 
prasti Bažnyčios ir savo krašto aktualijas, opiuosius klausimus ir pagal 
tai tvarkyti savo darbus. 


švietimo dirvoje 


Į krašto švietimą vienuolija ipyne keletą gijų, kurias pasekime ben- 
droje Lietuvos švietimo raidoje. 


Lietuva nuo seno ilgėjosi šviesos, jos trokšte troško, del jos kentėjo. 
Spaudos draudimo metu liūdnai su A. Baranausku skundėsi: “Anei rašto, 
anei druko mums turēt neduoda; tegu, sako, bus Lietuva ir tamsi ir juoda.” 
Svetimoj mokykloj lietuviai turėjo daug dvasinių nuostolių. Todėl sulaukę 
laisvės, su nepaprastu užsidegimu jie sukruto mokytis ir mokyti. Kaimas 
labai gausiai siuntė savo jaunimą į vidurines ir aukštesnes mokyklas. Tada 
Žmonės eme leisti ir mergaites į mokyklą. Prieš Didįjį kara dar labai ne- 
daug lietuvaičių mokėsi, o susilaukę savų mokyklų ir mergaitės veržte 
veržėsi į mokslą. Todėl ir mokyklos dygo viena po kitos. 


Pirmaisiais nepriklausomo gyvenimo metais Lietuvos mokyklose dau- 
gumą sudarydavo ūkininkų vaikai. Vėliau mokyklos rodė kitokią tenden- 
cija. Aukštesnėse mokyklose labai augo miestiečių skaičius ir mažėjo ūki- 
ninkaičių. Tas rodė miestų augimą, miestuose svetimtaučių mažėjimą ir 
miestiečių vis didesnį įvertinimą lietuviškos mokyklos. 

Antra vertus, buvo galima pastebėti tam tikrą kaimo atoslūgį, tar- 
tum nusivylimą per mažai praktiškų bendrojo lavinimo mokyklų jaunimo 
paruošimu gyvenimui. Užtat specialios žemės ūkio, namų ruošos ir amatų 
mokyklos augo. 

Be to, privačioms draugijų ar vienuolynų mokykloms Lietuvos švie- 
timo vadovybė nebuvo palanki. Todėl vienuolynų ir įvairių kultūrinių orga- 
nizacijų pastangos nukrypo daugiausia į specialias žemės ūkio, ruošos ir 
amatų mokyklas arba į priešmokyklinį vaikų ugdymą, kurio nesiėmė 
Švietimo Ministerija. | 

Dvidesimtas Simtmetis vadinamas kartais vaiko amziumi, nes vaikas 
susilauke labai daug demesio i$ psichologu ir pedagogu puses. Daug ra- 

Soma pedagoginej literatüroj apie vaiko ugdymą ir jo reikšmę, visose šaly- 
se steigiama daug vaikų darželių, vasaros aikštelių, net atskiros vaikų bi- 
bliotekos — skaityklos, vaikų klūbai ir vaikų teatrai. 

Kūdikiams globoti lopšeliai, vaikų darželiai, aikštelės ar židiniai turi 
didelės socialinės reikšmēs todėl, kad mūsų laikų moteris labiau atitrauk- 
ta nuo namų. Ji dirba įstaigoj, krautuvėj, fabrike. Reikia kur nors sau- 
giai palikti vaiką. Darželyje jis ne tik saugojamas, bet ir auklėjamas bei 
lavinamas. Tikras vaikų darželio uždavinys nėra mokyti, bet lavinti įvai- 
rias vaiko sielos ir kūno galias, užimant jį žaidimu ir jo amžiui atitinkamų 
darbu. 

Net ir tais atvejais, kai motina pasilieka namie, vaikų darželis ar kuri 
kita vaikų įstaiga yra labai pageidaujama, nes vaikui daug naudingiau būti 
vaikų draugystėje negu vien suaugusiųjų tarpe. Bendraudamas su vaikais, 
jis mokosi draugiškumo, patarnavimo ir kitų vėliau viešajame gyvenime 

ir auklejamas. 

Lietuvoje vaiku darzeliu buvo steigiama kaskart daugiau. 

N. Pr. švč. P. Marijos Seserų darbas švietimo srityje pletesi aukš- 
čiau pažymėta kryptimi. 

Bendrojo lavinimo mokyklų Kongregacija teturėjo dvi: Arkivyskupo 
Jurgio Matulevičiaus Pradžios Mokyklą Marijampolėje ir antrą pradžios 
mokyklą Telšiuose. 


Vidurinė Mokykla, vadinama Mergaičių Pensijonatu, įsteigta 1921 
m., po kelerių metų dėl patalpų stokos buvo uždaryta, paliekant tik ben- 
drabutį arba pensijonatą valstybinę gimnaziją lankančioms mergaitems. 

Daug energijos vienuolija įdėjo į mergaičių žemės ūkio mokyklą ir 
vaikų darželius. 

Minejome, kad Vilniuje buvo pakviesta viena šios vienuolijos sesuo 
būti židinio vedėja. Tai visai naujo tipo įstaiga Lietuvoje. Čia buvo priima- 
mi miesto mokyklų (mokyklinio amžiaus) vaikai, kurie arba del to, kad 
abu tevai išeina į darbą, arba dėl neturto, ankšto buto ar kitų priežasčių 
neturėjo tinkamų sąlygų namie. Lietuvos mokyklose pamokos buvo nuo 
8 valandos ryto iki 1 ar 2 valandos po pietų. Po pamokų iki vakaro būda- 
vo daug laisvo laiko. Neturėdami tinkamos globos namie, vaikai pralei- 
džia visą laiką gatvėje, be jokio darbo išdykaudami įpranta į tinginystę 
ir įsigyja įvairių blogų įpročių. Vaikų židinys buvo vieta, kur vaikai galėjo 
po pietų laisvą laiką linksmai ir naudingai praleisti. Čia ruošdavo pamo- 
kas rytdienai, žaisdavo, dainuodavo, lavindavosi lietuvių kalboje, dirbdavo 
mažus rankų darbelius. Vaikams būdavo duodami ir pavakariai. 

Vaikų židinys veike prie Moterų Socialinės Mokyklos. Vilniaus Švie- 
timo inspektoriai ir Lietuvos Švietimo Ministerija buvo patenkinti židi- 

nio veikimu. Svietimo Ministerija paskyre vedejai alga, ir be abejojimo 
tos rüSies jstaigu bütu buve steigiama daugiau Vilniuje ir kituose mies- 
tuose. 

Vasaros atostogų metu seserys buvo kviečiamos į parapijas kateki- 
zuoti vaikus arba vasaros aikšteles vaikams vesti. 

Seselės pagal išgales talkindavo ir Angelo Sargo Vaikų Sąjungai. Ma- 
rijampolės miesto visos angelaitės buvo seserų mokytojų vadovybėje. 

Įvairių mokyklų moksleives arba studentes seserys auklėjo savo 
laikomuose bendrabučiuose, kurių turėjo keturis. 





Lietuvos moksleivės Seselės globoje. 


Seserų įnašas į Katalikų Veikimą 

Lietuvoj Katalikų Veikimas buvo gražiai išbujojęs. Gausios centri- 
nės organizacijos apėmė visus luomus ir visokio amžiaus žmones. Kai po 
Didžiojo karo Popiežius Pijus XI eme raginti žmones dėtis į Katalikų Ak- 
ciją, Lietuvoje Katalikų Akcijai jau buvo padėtas geras pagrindas, nes jau 
prieš Didįjį karą buvo įsisteigusios tokios galingos organizacijos kaip Atei- 
tininkų, Pavasarininkų, Katalikių Moterų ir kitos, 

Vis labiau bujojant Katalikų Veikimui, labai buvo jaučiamas reika- 
las visiškai pasiaukojusių, tik tam atsidėjusių vadų — darbininkų. Ta rei- 
kalą iš dalies užpildė kunigai. Bet kaipgi su mergaitėmis ir moterimis? 
Atsitiktinės universiteto studenčių talkos toli gražu neužteko. Valdininkės, 
mokytojos ir šiaip šviesuolės dėl susidėjusių politinių aplinkybių nevisados 
galėjo dalyvauti KatalikiSkame Veikime. 

Atsakingi Kat. Veikimo vadai dairėsi kitur. Susipažinta su Katalikų 
Veikimu Olandijoj, Belgijoj, Cekoslovakijoj, Vokietijoj ir kitur. Pastebėta, 
kad Olandijoj pagelbėti katalikiškam mergaičių ir moterų veikimui yra 
įsikūręs net naujo tipo vienuolynas: “Les Dames du Nazarete", kurios 
labai gražiai augino “Grall” mergaičių sąjungą. Kilo mintis ir Lietuvoj 
steigti moterų vienuolyną panašaus tipo. 

Bet ir taip daugeliui vienuolynų Lietuvoj esant, visų žvilgsnis nukrypo 
Į] ark. J. Matulevičiaus dukteris, kurios, savo steigėjo mintimi, turėjo eiti 
į socialinį — visuomeninį darbą. 

Ypatingų Dievo Apvaizdos suredymu, kelios mergaitės su nemažu 
visuomeniniu patyrimu šiuo laiku jau buvo įstojusios į N. Pr. švč. P. Ma- 
rijs Seserų Kongregaciją. Mergaičių Pavasarininkių Sąjungos Centro 
Valdyba ir L. K. Moterų Draugijos Centro Valdyba kreipėsi į Kongrega- 
cijos vadovybę, prašydamos pagalbos. 


Lietuvos vyskupams pritariant, ir net prašant, imtasi šio darbo. Taip 
Mergaičių Pavasarininkių Sąjungai kurį laiką vadovavo ses. M. Paula 
(Ona Labanauskaitė), vėliau ji sekmingai redagavo joms laikraštį “Lieps- 

as". L. K: Moterų Draugijos Centro Valdybos Reikalų vedėja buvo ses. 
M. Vincenta (Felicija Rogalskytė) ir vėliau ses. M. Augusta (Apolonija 
Sereikytė), kuri, prieš įstojant į vienuoliją, tose pačiose pareigose yra 
buvusi keletą metų. Taip pat Lietuvos vyskupų konferencijos paskyrimu 
ses. M. Augusta eilę metų yra buvusi Vyriausios Katalikų Veikimo Centro 
Valdybos narys. 


Katalikių Moterų Draugija ir Mergaitės Pavasarininkės buvo cen- 
tralizuotos organizacijos, turėjo savo skyrius beveik visose Lietuvos pa- 
rapijose ir daug įvairių įstaigų. Jos abi turėjo po 40,000 narių. Minėtų se- 
serų, dirbančių šiose organizacijose, uždavinys buvo instruktuoti skyrius, 
laikyti paskaitas, ruošti įvairius kursus, vesti centro raštines, rūpintis 
draugijų laikomomis mokyklomis, labdarybės įstaigomis ir panašiai. Žo- 
dziu, jos turėjo būti šių draugijų veikimo siela. 


"Liepsnos" 


Nuo 1937 m. leido seserys dvisavaitinj katalikiSka laikraSti, arba Zur- 
nala, skirlama mergaitems ir jaunesnems moterims. “Liepsnos” buvo re- 
daguojamos Ses. M, Paulos (O. Labanauskaites), pacios kongregacijos lei- 

dziamos, bet savo kryptimi buvo artimos katalikų jaunimo Pavasario Sa- 
iungai ir pavasarininkių tarpe labiausiai paplitusios. Jos turėjo apie 15,000 
skaitytojų. 


"Sesupes" spaustuvė 

Medžiaginiu atžvilgiu laikraščio leidimą lengvino sava spaustuvė. ''Se- 
Supes" spaustuvė, kadaise pradėjusi darbą su rankine mašinėle, ilgainiui 
išaugo ir buvo aprūpinta moderniškomis mašinomis. Pastaruoju laiku 
spaustuvė turėjo linotipą, dvi elektrines spausdinamąsias mašinas, knygų 
siuvimo mašiną ir kt. Spaustuvės pajėgumą parodo jos atliekami darbai. 
“SeSupes” spaustuvėje buvo spausdinama: “Moteris” — 20,000 egz., mene- 
sinis žurnalas “Naujoji Vaidilutė" — 3,000 egz., “Liepsnos” — 15,000 egz. ir 
Tēvu Jėzuitų leidžiamas mėnesinis žurnalas “Misijos”. Be to, buvo spaus- 
dinamos knygos ir atliekami šiaip įvairūs spaudos darbai. 


Artimo meiles tarnyboje 


Antra didelė vienuolijos veikimo šaka yra gailestingieji artimo mei- 
les darbai. Kongregacijos steigėjo noras buvo, kad visokios rūšies nelai- 
minguju ir kencianciuju globojimas būtų seserims arti širdies. "Todėl ši 
bendruomenė dar vadinama “Vargdieniq seserimis". Tą steigėjo mint] 
seserys vykdė, dirbdamos penkiose našlaičių ir dešimtyje senelių prieglau- 
dų, slaugydamos ligonis ligoninėse ir namuose, lankydamos vargšus. 

Šio karo pradžioje 12 seserų lankė sanitarinius kursus. 


Buvo pradėta dirbti ir naujose socialinės globos įstaigose, būtent: 
Motinų Globos Punkte ir minėtame Vaikų Židinyje Vilniuje. 


Go 
Go 


PAVERGTOJE LIETUVOJE 


Bolševikų priestikybine veikla 

Didelė nelaimė užgriuvo ant Lietuvos 1940 m. birželio men. 15 d. 
Sovietų Rusijos kariuomenė užplūdo Lietuvą. Bolševikai atėjo į Lietuvą su 
dvidešimt trejų metu prieštikybinės kovos patyrimu. Jie žinojo, kad uz- 
darius bažnyčias ir išnaikinus kunigus, tikėjimas dar nera nugalėtas, — 
jis pasilieka gyvas žmonių širdyse, nes žiauri prievarta kelia vidinį pasi- 
priešinimą ir katalikiškame krašte gali sužadinti iš karto smarkų Žmonių 
pasipriešinimą. Todėl jie bažnyčias paliko atviras, leido laikyti pamaldas 
ir kunigų pradžioje nedaug tesuėmė. Bet uždarė visas katalikiškas drau- 
gijas, katalikiškus laikraščius paėmė savo žinion, pašalino religinio turinio 
knygas. 

Mokyklų ir kariuomenės kapelionus atleido. Mokyklose uždraudė 
tikybos mokymą, įvedė Stalino konstitucijos dėstymą. Kariuomenei ir įvai- 
rioms įstaigoms paskyrė savus agitatorius, vadinamus politinius vadovus 
— politrukus. Parapijų žemes ir didesnius trobesius nusavino, vyskupų ir 
kunigų seminarijų rūmus užėmė kariuomenė. Buvo likusi viena kunigų 
seminarija Kaune, kurios patalpas 1941 m. pradžioje taip pat užėmė. Vys- 
kupui V. Brizgiui, nuėjusiam prašyti, kad paliktų vienintelės kunigų se- 
minarijos patalpas, buv. rusų pasiuntinys Lietuvoje Pozdniakovas pasakė: 
“Ko Rusijoje atsiekta per dvidešimt metų, Lietuvoje užteks dvejų — trejų 
metų. Kam jums reikalinga seminarija, kam apgaudinėti jaunus vyrus, 
kurie, kol taps kunigais, jau nebeturės ko veikti?" Ir kreipdamasis į patį 
vyskupą sakė: “Tu jaunas žmogus, pats turėtum pagalvoti, ka veiksi uz 
kelerių metų, kada tavęs niekas neklausys." (Vysk. V. Brizgio atsimini- 
mai, “Kauno Seminarija pirmos okupacijos metu", Lietuvių Archyvas, 
I tomas). 

Tai buvo atviras ir įžūlus savo tikslo pasisakymas panaikinti tikeji- 
mą, nors viešai dažnai buvo kalbama apie sąžinės laisvę. 

Tas tikėjimo griovimas buvo vykdomas labai plačiai ir tiesiogine prieš- 
tikybine propaganda. Šaukė prieštikybinius mitingus, ragino dirbti šven- 
tadieniais, nešvęsti jokių religinių švenčių, per laikraščius ir radiją skie- 
pijo žmonėms bedieviškas mintis, mokyklose organizavo jaunųjų komunis- 
tų būrelius. 


Vienuolynų naikinimas 


Vienuolynų ardymą labai greitai pradėjo, užimdami jų namus sovietų 
kariuomenei. 

Marijampolėje bolševikai pirmiausiai užėmė Marijonų vienuolyną ir 
gimnaziją. Įvykdė labai staigiai, sekmadienį, įsakydami per dvi valandas 

išsikraustyti. Sužinoję tai seserys ir žmonės bėgo padėt kraustytis, bet 
kareiviai neleido nieko išnešti. Kai kuriuos daiktus žmonės buvo iškėlę 
pro langus į Šešupės pusę, bet vėliau buvo įsakyta ir tai grąžinti. 


Netrukus po to ir N. Pr. švč. P. Marijos Seserys gavo įsakymą užleis- 
ti kariuomenei motiniškąjį namą ir novicijatą. Kongregacijos Vyriausioji 
Vadovė, Motina M. Teresė, su Ses. M. Paula (O Labanauskaite), vienuo- 
liškai apsirengusios, nuvyko į Vyriausiąjį Kariuomenės štabą Kaune pra- 
Syti, kad neužimtų vienuolijos patalpų arba bent ne visas. Štabo karinin- 
kai lietuviai priėmė jas labai mandagiai ir su užuojauta, bet pasakė, kad 
jie nieko negali padėti. Dar buvo tuo reikalu kreipiamasi į Marijampolės 
administracijos įstaigas, bet laimėta tiek tik, kad vietoj dviejų valandų 
seserys gavo kraustytis dvi dienas. 


Bet kurgi išsikraustyti? Juk ten gyveno keliasdešimt seserų, buvo 
koplyčia, knygynas, kongregacijos raštinė, archyvas ir kt. 


Koplyčios statulas išvežė į Sv. Vincento bažnyčią Marijampolėje. Kny- 
gyno nebuvo kur iškraustyti, liko vietoje. Kelios seserys ir naujokių moky- 
toja su naujokėmis apsigyveno buvusiame moksleivių bendrabutyje. Ten 
viename pastogės kambarėlyje jos įrengė koplytėlę. Koplytėlė, galima 
sakyti, buvo slapta. Zakristija kartu buvo ir rūbų siuvykla. Iš dalies tai 
buvo del patalpų trūkumo, iš dalies siuvykla turėjo paslėpti toliau esan- 
cla koplytėlę. Maldos buvo kalbamos pusbalsiai, per Sv. Mišias nebuvo 
skambinama ir net per palaiminimą nebuvo giedama. Himnai buvo atskai- 
tomi. Kunigai Marijonai ateidavo laikyti šv. Mišių ir net vesti rekolekcijų 
be jokių kunigiškų ženklų, jog nesukeltų įtarimo, kad čia yra vienuolynas 
ir koplyčia, nes ir šis paskutinis namas kabėjo kaip ant plauko: po mėnesio 
ar kito ketino ir jį atimti. Vienuolijos vadovybė norėjo jį išlaikyti, bent iki 
naujokės padarys įžadus. 


"Tokiose liüdnose aplinkybėse Svc. P. Marijos Dangun Emimo šventė- 
je, 1940 m. rugpiūčio men. 15 d., penkiolika naujokiu pasiaukojo Dievo 
tarnybai, darydamos pirmuosius vienuolinius įžadus; septynios seserys pa- 
darė amžinuosius įžadus ir keturios postulantės, ypatingai tvirtos dvasios 
mergaitės, buvo dar priimtos į naujokyną. Kitoms postulantėms buvo pa- 
tarta grįžti pas tėvelius, kol vienuolijos padėtis paaiškės. 


Keletas vyresnio amžiaus seserų buvo likusios gyventi nedideliame 
namelyje, motiniškojo namo kieme. Jos gavo tam tikrus pažymėjimus, ku- 
riuos turėdavo parodyti išeidamos ir pareidamos bolševikų kareiviams, 
stovėjusiems prie vartų. 

Lietuvos vyskupų patarimu, visų vienuolijų seserys viešose vietose 
nebedevejo vienuoliniu abitų. 

Silpnesnės sveikatos ar senesnės seserys išvažiavo pas gimines. 

Visos vienuolijos ir katalikiSku draugiju jstaigos, kuriose dirbo se- 
serys, buvo nacionalizuotos, kitaip sakant, perejo j komunistu rankas. 
Tad seserys nustojo ne tik pastoges, bet ir visu savo darbu. Per pazista- 
mus gydytojus dalis seserų įsiprašė dirbti ligoninėse. Labai kebli padetis 
buvo seserų mokytojų ir darželių vedėjų. Visos mokyklos ir kitos auklė- 
jimo įstaigos buvo suvalstybintos. Buvusios jų mokytojos turėjo prašyti 
Švietimo Ministeriją skirti jas į naujas vietas. Lietuvos mokyklose buvo 
įvedama Sovietų Sąjungos mokyklų tvarka ir programos. Visi mokslo da- 
lykai turėjo būti dėstomi bolševikų pasaulėžiūros šviesoje. Seserims mo- 
kytojoms labai nemiela, stačiai baisu buvo dirbti tokiose mokyklose. Kiek- 
viena būtų mieliau ėjusi į ūkį ar kokį kitą darbą, bet Lietuvos dvasinė vy- 
resnybe pageidavo, kad vienuolės, kol bus galima, nesitrauktu nuo vaiku- 
čių. 

Prieglaudos ir spaustuvės buvo taip pat suvalstybintos. Okupacijos 
pradžioje dar dirbo jose seserys, o apie tolimesnį jų likimą neturime žinių. 


N. Pr. švč. P. Marijos Seserys kunigų seminarijoje 


Vilkaviškio ir Telšių kunigų seminarijų rūmus pačioje pradžioje užemė 
rusų kariuomenė. Lietuvos Vyskupų konferencija nutarė dėti visas pas- 
tangas išlaikyti bent vieną kunigų seminariją Kaune. Jos rektorium buvo 
paskirtas vysk. V. Brizgys. Nors 1941 m. pradžioje buvo užimtos ir Kauno 
kunigų seminarijos patalpos, bet ji veikė, kad ir labai vargingose sąlygose. 
Klierikai išsisklaidė po visą Kauną ir priemiesčius, o pamokoms susirink- 
davo į bažnyčią. Turėjo bendrą valgyklą. Tokiose sunkiose sąlygose šei- 
mininkauti buvo pakviestos N. Pr. Švč. P. Marijos Seserys, 


Dvi Aukos 


Ses. M. Pankraca — Elžbieta Breivytė. 


1941 m. birželio mėn. vidury Lietuvos žmonės pergyveno baisias die- 
nas, kai keliasdešimt tūkstančių nieko nekaltų žmonių prievarta buvo iš- 
vežta užkaltuose prekiniuose vagonuose į tolimąjį Sibirą. Ta nelaimė palietė 
ir N. Pr. Svč. P. Marijos Seserų Kongregaciją. Išvežta sesuo M. Pankraca- 
Elžbieta Breivytė, okupacijos metu buvusi Lietuvos Universiteto klinikų 
gailestingąja seseria — nurse. Ji buvo kilusi iš Subačiaus parapijos, Pane- 
vėžio apskrities. Gimusi 1909 m. Buvo baigusi L. Raudonojo Kryžiaus Gai- 
lestingųjų Seserų kursus Kaune. Pirmuosius įžadus padarė 1931 m. Ame- 
rikos seserys, gavusios žinią apie jos išvežimą, siuntė telegramas į Sibirą, 
dėjo pastangas ją surasti, bet nepasisekė, — jokio atsakymo negavo. 

Ses. M. Teresilla —Salomeja Kaupaitē 

Tu pačių metu birželio men. pabaigoje, bolševikams traukiantis, Zu- 
vo ses. M. Teresilla. Apie jos mirties aplinkybes smulkesnių žinių Ameri- 
kos seserims dar neteko gauti, tik žinoma, kad jos kūnas 1942 m. didžioje 
savaitėje perkeltas iš Kauno kapinių į vienuolijos kapines Marijampolėje. 
Sesuo M. Teresilla buvo kilusi iš Gudelių kaimo, Ramygalos parapijos, Pa- 
neveZio apskrities. Gimusi 1905 m., gimnaziją baigė Panevezy, studijavo 
gamtos fakultete Kauno Universitete. Vienuolinius įžadus padarė 1937 m. 
Buvo gabi ir labai uoli seselė. Bolševikų okupacijos metu buvo gavusi tar- 
nybą Rokiškio valstybės banke. 


Vokiečių okupacijoje 


Iš retų ir trumpų žinučių, gaunamų iš Lietuvos, matyti, kad vienuolių 
gyvenimo ir darbo sąlygos nacių okupacijoj buvo panašios, kaip ir bolševi- 
kų laikais. 

Motiniskame name ir spaustuvėj yra svetimi šeimininkai. 


Lietuvos seserys išvarytos iš namų, išblaškytos, bet nepalaužtos. Jos 
eina kryžiaus keliu su visa lietuvių tauta, aukodamos savo vargus ir kan- 
cias uz atšalusių sielų ir subedievejusiu tautų atsivertimą. Kur ir kiek ga- 
ledamos, stengiasi gyventi bendrai, palaikyti ryšius su vienuolijos vadovy- 
be, tvarkyti savo gyvenimą pagal savo vienuolijos įstatus, ištikimai tar- 
nauti Bažnyčiai ir artimui, vykdydamos Evangelijos patarimus. 


N. Pr. švč. P. Marijos 


Seserys motiniškojo namo sode, 





išleidžiant pirmąjį 


N. Pr. švč. P. Marijos Seserys Amerikoje 


Nežinomi Apvaizdos sumanymai 


Apvaizdos planai mūsų silpnam protui yra paslaptis, kuri visai aiškiai 
atsiskleis tiktai amžinybėje, o čia žemėje galime šiek tiek praskleisti ją, 
vertindami įvykius tikėjimo šviesoje. 

Kodėl Dieviškoji Apvaizda panorėjo, kad N. Pr. švč. P. Marijos Vie- 
nuolijos šakelė būtų įsodinta Amerikos žemėje, gal Dievas leis suprasti 
ateityje, o dabar, akivaizdoje baisių žudynių Europoje ir dar nesibaigu- 
sios šiurpulingos Lietuvos tragedijos, turime dėkingai garbinti Dievo ge- 
rumą ir Jo išmintį. 

Vienas žymiausių Amerikos lietuvių veikėjų, a. a. kun. Dr. J. Navic- 
kas, Marianapolio Kolegijos rektorius, vėliau Amerikos Marijonų provinci- 
jolas, pakvietė N. Pr. švč. P. Marijos Seseris kurtis Jungtinėse Valstybėse. 

Nors darbo dirva vienuolijai Lietuvoje buvo pakankamai plati, bet 
vadovybė, intuityviškai įžiūrėdama kun. Dr. Navicko pasiūlyme Dievo va- 
lią, nutarė siųsti savo misiją už vandenyno. 


Pirmasis būrelis 


1936 m. rugpiūčio men. 18 d. Kongregacijos Vyriausioji Vadovė, 
Motina M. Teresė (Uršulė Ncvickaite) su penkiomis seserimis atvyko į 
New Yorka, kur jas pasitiko Tėvai Marijonai ir ju prieteliai: kun. Dr. J. 
Vaškas, M. I. C., kun. A. Morkūnas, M. I. C., klebonai — kun. Šeštokas ir 
kun. J. Valantiejus ir keletas pasauliečių. Tą dieną tos pirmosios kregž- 
des šiame kontinente pasiekė Marianapolj, kur jų laukė kun. Dr. J. Navic- 
kas. Jis sutiko jas kaip geriausias tėvas ir toks buvo joms iki pat mirties. 

Seserys apsigyveno Marianapolyje ir trečią dieną emesi darbo kole- 
gijos virtuvėje ir skalbykloje. Po kelių mėnesių buvo prašomos perimti 
šeimininkavima Marijonų Kunigų Seminarijoje, Marian Hills, Hindsdale, 
Illinois. 

Gavusios Čikagos arkivyskupo kardinolo J. Mundelein leidimą kur- 
tis jo diecezijoj, 1937 m. sausio mėn. pabaigoje apsigyveno Marijos Kal- 
neliuose, Hinsdalyje. 

Motina Teresė, padėjusi seselems apsiprasti naujose sąlygose, 1937 
m. pavasarį grįžo į Lietuvą. Amerikoje likusioms seserims į pagalbą dar 
atsiųsta daugiau seserų iš Lietuvos. 


Pirmas savas namas 


Talkindamos Tėvų Marijonų įstaigose, seserys palengva rengėsi savo 
nepriklausomų namų kūrimui. 

Dievui laiminant ir geriems Zmonems padedant, vienuolija jau Zen- 
gia žingsnį po žingsnio ta kryptimi. | 

Ieškota vietos ir namo. Cia pat Thompsono miestelyje, apie puse my- - 
lios nuo Marianapolio kolegijos, buvo nupirktas namas, nedidelis, bet pra- 
dziai pakankamas. Tuo büdu atsirado pirmas nuosavas seseliu lizdelis A- 
merikoje. Tai buvo 1939 m. Naujoji vieta pavadinta Villa Maria. 

Namo pašventinimas įvyko Nekalto Prasidėjimo šventėje, 1939 m. 
gruodžio men. 8 d. šventinimo apeigas atliko prelatas J. Ambotas, Hart- 
fordo lietuvių parapijos klebonas. Iškilmēms pritaikintą pamokslą pasakė 
kun. J. Valantiejus, Waterburio klebonas. Palaiminima Švenčiausioju Sa- 
kramentu suteikė kun. J. Svagzdys. Iškilmėse dalyvavo daug dvasininkų, 
įvairių vienuolijų seserų ir nemaža N. Pr. švč. P. Marijos Seseliu priete- 
lių. 

Seserims tai buvo reikšminga ir džiaugsminga diena, nes, turėdamos 
savo lizdelį, jau galėjo bent kelios seserys atsidėti savo vienuolijos reika- 
lams ir jos tolimesniems žygiams. 


Marijos šeima auga 


Tais pačiais 1939 m. N. Pr. švč. P. Marijos Seserys gavo Connecticut 
valstybės čarterį arba inkorporavimo teises. Vienuolija buvo pripažinta 
legali šios valstybės įstaiga. 

Dabar vienas pirmųjų ir didžiųjų rūpesčių buvo naujų narių ruoši- 
mas. Dievas ir čia padėjo. 

J. E. Hartfordo vyskupas Maurice F. McAuliffe, visuomet labai prie- 
lankus ir užjaučias seserų reikalus, maloniai leido atidaryti novicijatą. 
Prieš tai kandidatės važiuodavo į Lietuvą ir, ten atlikusios novicijatą, grįž- 
davo į Ameriką darbuotis. Todėl novicijato įsteigimas čia Amerikoje būtų 
didelis palengvinimas vienuolijai ir ramiais laikais, bet šiuo metu jo reikš- 
me dar didesnė, nes nuo 1940 m. vasaros tiesioginis susisiekimas su Lietu- 
va ir ten esančiu motinišku namu ir novicijatu yra visai nutrükes ir Die- 
vas žino, kada jis bus galimas. 

Pirmosios dvi Marijos pasirinktosios dukros buvo priimtos į novici- 
data 1941 m. birželio men. 18 d., o pirmuosius vienuolinius įžadus jos padarė 
1942 m. rugpiūčio men. 15 d., Marijos Dangun Ėmimo šventėje. 

Įžadų apeigas atliko ir pamokslą pasakė kun. Dr. K. Rėklaitis, Tėvų 
Marijonų Provincijolas. Ne tik naujoms profesėms, bet visoms šios Kon- 
gregacijos seserims ši diena buvo labai įspūdinga. Pirmą kartą Amerikoje 
įvyko šioj vienuolijoj tokia iškilmė. Drauge su seserimis džiaugėsi jų gau- 
sūs svečiai, kurių toli gražu nesutalpino jų koplyčia. 

1959 m. Amerikos skyrių administratore buvo Vyriausios Tarybos 
paskirta Ses. M. Aloyza (Šaulytė), kuri iki šiol vadovauja seselems. 

Kun. Dr. JONAS NAVICKAS, M. I. C, 
buves Marianapolio Kolegijos Rektorius ir 
Amerikos Marijonu Provincijolas. 





Pirmieji savi namai Amerikoje — Villa Maria ir toliau deSinej pusej — 
Sv. Juozapo Namas. 


Seserys ir Thompsonas 


Nedidute Marijos Vila, vieno kunigo sąmojingai pavadinta Betlie- 
jum, skiriama pačioms seserims, o pas jas dažnai apsilanko jų geradares ir 
bičiulės. 

Thompsonas jaukus, ramus miestelis. Jį supa dirbami laukai ir nedi- 
deli miškai. Čia pat prie miesto yra Amerikos lietuvių religinis ir kultūrinis 
centras — Marijonų vienuolynas ir Marianapolio kolegija su gražiu parku 
ir Kryžiaus Keliais. Pačiame Thompsono miestelyje didelių medžių ūks- 
meye lygios gatvės ir vienas nuo kito atokiai sustatyti namai žada svečiui 
ramybę ir poilsį gryname ore. 

Todel kas vasarą seseris aplanko vis daugiau svečių. Norėdamos dau- 
giau patogumų jiems suteikti, 1942 m. vasarą jos išnuomoja gretimą na- 
mą, kurį netrukus vienas seserų geradaris, Jurgis Rudokas, nuperka 
vienuolijai. Siam namui duotas vardas “Sv. Juozapo Namas," ir jis 
paskirtas žmonėms, norintiems visam laikui apsigyventi pas seseles. 


42 


"BIJA 


¡doy oureu ofos[srunouid 


NI9S9S SOXII9UIV 





43 





Pirmosios Marijos dukterys Amerikoje. 


Uždaros rekolekcijos 


Pastaraisiais laikais, norint atgaivinti pasauliečių tarpe pirmųjų amžių 
krikščionių uoluma ir uždegti juos troškimų skleisti Kristaus Gerąją 
Naujieną visais jiems prieinamais būdais, bet ypač savo švento gyvenimo 
pavyzdžių, didelės reikšmės įgijo gilesnis pavyzdingų pasauliečių dvasi- 
nis ugdymas. Labai sekminga priemonė gyvesniam dvasiniam gyvenimui 
sužadinti ir ugdyti yra uždaros rekolekcijos. 


N. Pr. švč. P. Marijos Seserys nuo 1943 m. pradėjo rengti kelis sy- 
kius metuose uždaras rekolekcijas lietuvėms moterims ir mergaitems Ma- 
rijs Viloje, Thompson, Conn. arba Nekalto Prasidėjimo Vienuolyne, R. 
DJ Putnam; Con. 

Sesele prisiekia visa amžių vykdyti Evangelijos 
patarimus. 


Sidabrinis Jubiliejus Nekalto Prasidejimo Vienuolyne 


1943 m. spaliu men. 15 d. suejo dvideSimt penkeri metai nuo vienuo- 
lijos jsteigimo. Dievo Apvaizdai tvarkant jvyko malonus sutapimas, kad 
tais metais vienuolijai pasisekė įsigyti nemažas žemės plotas su erdviu tri- 
jų aukštų namu ir keliais kilais trobesiais. Seserys skubiai įrengė namą 
ir Sidabrinio Jubiliejaus minėjimą sujungė su naujo namo ir jame įrengtos 
naujos koplyčios šventinimu. šioms dviguboms iškilmėms jos pasirinko 
savo Globėjos švč. Panelės Nekalto Prasidėjimo šventę, gruodžio men. 8 d. 


Šventinimo apeigas atliko J. E. vyskupas O'Brien iš Hartfordo, Conn. 
Jam asistavo kunigai Marijonai: kun. A. Morkūnas, M. I. C., kun. Dr. V. 
Andriuška, M. T C., ir kun. Dr. Pauliukonis M TG. 


Iškilmingas Sv. Mišias laikė prelatas J. Ambotas iš Hartfordo, Conn., 
asistuojant domininkonui kun. Zvirbliui iš Providence, R. I. ir kun. B. Gau- 
ronskiui iš Waterbury, Conn. 


Per šv. Mišias jubiliejui pritaikintą pamokslą pasakė Amerikos lie- 
tuvių spaudos veteranas kun. Dr. Kazimieras Urbonavičius iš So. Bosto- 
no, Mass., o po “Te Deum laudamus" tarė labai nuoširdų ir padrąsinantį 
žodį J. E. Vyskupas O'Brien. à 


Naujasis namas buvo pavadintas Nekalto Prasidėjimo Vienuolynas. 
I jį tuojau buvo perkeltas naujokynas. 


Nekalto Prasidėjimo Vienuolynas bus šios vienuolijos seserų motiniš- 
kas namas Amerikoje ir tartum Sidabrinio Jubiliejaus paminklas. Sis pa- 
minklas įgyja ypatingos prasmės atsižvelgiant į vienuolijos padėti Lietu- 
voje ir ten išsisklaidžiusias seseris, išvytas iš visų jų namų ir įstaigų. ISkil- 
mes temdė liūdesys, prisiminus Lietuvos seseris, galbūt visai negalinčias pa- 
minēti šios brangios sukakties, tačiau tas liūdesys pynėsi drauge su giliu 
dekingumu Dieviškai Apvaizdai, kuri leido mažytei vienuolijos atzalai 
įleisti šaknis šioje žemėje ir tokiu būdu išlaikyti gyvybę ir su guodžiančia 
viltimi, kad Apvaizdai leidžiant vienuolija vėl kada nors galės atgyti ir 
klesteti Lietuvoje. 


Deja, Amerikos Seserys negalėjo ne pranešti apie šias džiaugsmingas 
iškilmes Lietuvos seserims. 

Mergaičių grupė Marijos Viloje, 


Mergaičių stovykla 


Kongregacija, vykdydama savo jaunimo auklėjimo tikslus, 1944 metų 
vasarą, liepos mēn., surengė Nekalto Prasidėjimo Vienuolyne mergaičių 
stovyklą, kurios tikslas buvo netik duoti progos miestuose augančioms 
mergaitėms praleisti keletą savaičių gražioje gamtoje, bet drauge ir auk- 
leti jas katalikiškoje ir lietuviškoje dvasioje. 

Stovykla buvo pradėta trijų dienų susitelkimu arba jaunimui pritai- 
kintomis rekolekcijomis, kurias vedė kun. Dr. K. Stadalninkas, M. I. C. 
Vyresniosios mergaitės kasdien, o mažosios porą sykių į savaitę dalyvau- 
davo Šv. Mišiose, 


Mergaitės suskirstytos būreliais, pagal amžių ir kalbos mokėjimą, 
kasdien priešpietiniu laiku turėdavo progos pasimokyti lietuvių kalbos — 
skaityti ir šnekėti apie skaitomą dalyką arba laisvai, žaidžiant su kalba 
susijusius žaidimus. Po pietų turėdavo valandą tylos ir poilsio, o pas- 
kiau važiuodavo į ežerą maudytis ir prityrusios instruktorös vadovybėje 
mokydavosi plaukti, kitomis dienomis eidavo pasivaikščioti arba mokyda- 
vosi dainų ir žaidimų. Po vakarienės susirinkdavo kieme, kur tūrēdavo 
pašnekesį religine arba tautine tema arba klausydavo lietuvių liaudies pa- 
sakų ir padavimų. 

Stovykloje dalyvavo iš viso šešiasdešimt mergaičių, nuo 7 iki 14 metu 
amžiaus. 

Baigiant stovyklą buvo du sykiu pakartota pramogėlė, kurios progra- 
ma sudarė pačių mergaičių parašyti vaidinimai, lietuviškos dainos ir tauti- 
niai šokiai. 

Praleidusios keletą savaičių stovykloje, mergaitės ją pamilo ir, atsi- 
sveikindamos su seselemis ir draugėmis, reiškė norą kitais metais vel pa- 
simatyti. 





Vasaros atostogininkes Marijos Viloje, Thompson, Conn. 


Poilsio namai 


Sv. Juozapo namas ir Villa Maria, Thompson, Conn. buvo palikti po- 
ilsio namais (Rest Home), kur gyvena keletas vienuolijos geradariu ir yra 
priimami kiti silpnos sveikatos arba senyvo amžiaus žmonės. Seserų glo- 
bojami ir visu kuo aprūpinami, jie jaučiasi laimingi, turėdami progos netik 
daug melstis ir dvasinių knygų skaityti, bet galėdami kasdien tuose pa- 
čiuose namuose esančioje koplyčioje dalyvauti Sv. Mišiose ir keletą sykių 
per dieną pagarbinti Išganytoją Švč. Sakramente. 

Siais laikais, kai visiems tenka labal itemptai dirbti, daugelis vienuo- 
lijs pažįstamų, ypač moterų ir mergaičių, gave porą savaičių ar savaitę 
atostogų, atvyksta jas praleisti Marijos globoje Thompsone, Conn. 

Nuo pavasario iki vėlyvo rudens, net ir žiemos metu Marijos Vila turi 
svečių ir viešnių, kurie ramioje gamtoje ir Dievo artimybėje randa poilsį 
kūnui ir sielai. 

Nuolatinių gyventojų ir atostogaujančių svečių skaičius kasmet taip 
auga, jog 1944 m. vasarą jau sunku buvo sutalpinti visus atvykstančius. 


Maine valstybėje 


Lietuviai Pranciškonai, įsikūrę Šv. Pranciškaus Kalne, Green, Maine, 
pakvietė N. Pr. Sv. P. Marijos Seseris dirbti "Sv. Pranciškaus Varpelio” 
administracijoje. Tokiu būdu 1944 m. lapkričio mėn. vienuolija įsteigė nau- 
ją misiją Maine valstybėje. 


MU ə 





'Tautinis ratelis. 

Stovyklos mergaites 


Kun. Juozas Dambrauskas, M. I. C., 
Gildos Įsteigėjas ir pirmas 
Dvasios Vadas, 





Vargdienių Seserų Gilda 


Vien savo jėgomis seserys nebūtų galėjusios per keletą metų įsigyti 
tris namelius, jei nebūtų sulaukusios daug gražios paramos iš pamaldžių 
Amerikos lietuvių, dosniai remiančių savo tikybines ir tautines įstaigas, 
savo parapijas ir vienuolynus. 


Tačau sunkiuoju naujakurystės metu Amerikoje gyvenančioms N. 
Pr. Svc. P. Marijos Kongregacijos Seserims teko pakelti dar viena našta. 
1939 m., bolševikams okupavus Lietuvą, dvi seserys, Vyriausios Tarybos 
siunčiamos, turėjo vykti į Ameriką, bet dėl karo jos ilgai negalėjo patekti 
į Jungtines Valstybes. Pustrečių metų jos vargo įvairiose svetimose šalyse. 
Amerikos seserims reikėjo jas šelpti, gauti Jungtinių Valstybių vizas ir 
aprūpinti kelionę. | 

Jautrios krikščioniškos širdys, matydamos labai sunkią seserų padė- 
tj 1942 m. Čikagoje įsteigė Vargdienių Seserų Gilda, kurios tikslas yra 
padėti šiai vienuolijai. 

Su Vargdienių Seserų Gildos medžiagine parama ir Amerikos Katali- 
kų Veikimo Centro, N. C. W. C., moraline pagalba, pasiseke visas kliūtis 

Kun. Petras Malinauskas, M. I. C., 
Gildos Dvasios Vadas. 


nugaleti ir sudaryti salygas tom dviem seserim atvykti pas savo seseris 
čia Amerikoje. 

Gildos parama vienuolijai yra labai reikšminga. Vienuolija, turedama 
nuoširdžių pastovių rėmėjų ir draugų, gali drąsiau vykdyti savo sumany- 
mus. Prie Gildos įsisteigimo ir veikimo yra labai daug prisidėjęs buvęs 
Chicagos Aušros Vartų parapijos klebonas ir pirmas Gildos dvasios vadas 
kun. J. Dambrauskas, M. I. C. Taip pat nuoširdžiai darbuojasi dabartinis 
dvasios vadas kun. P. Malinauskas, M. I. C., Marijonų Kunigų Seminarijos 
profesorius. 


Gildos Valdyba dirba su labai dideliu nuoširdumu bei pasiaukojimu 
ir laimi šiai besikuriančiai vienuolijai Amerikoje vis daugiau bičiulių, ku- 
rių moralinė ir medžiaginė parama padeda nedideliam seserų būreliui nu- 
galeti visus kūrimosi sunkumus. 


Beveik visose Chicagos lietuvių parapijose yra Gildos skyriai, turį 
daug veiklių narių, kurie įvairiomis pramogomis garsina vienuolijos vardą 
ir ją šelpia. 

Daug Gildos narių, ypač amžinųjų ir garbės narių yra ir rytinėse vals- 
tybése. Jie priklauso tiesiog Gildos centrui. Chicagoje kasmet įvyksta 
Gildos seimas. 

Su Kovojancia Baznycia 


Šių laikų priešingybės 


Nuo pat Kristaus Evangelijos paskelbimo žmonių sąžinėse eina ko- 
va už Kristų ir prieš Kristų. Kai kuriais amžiais ta kova iškyla viešajame 
gyvenime ir esti labai smarki. Ir mūsų laikais tų dviejų priešingų srovių 
įtampa labai didelė. Skirtumas tarp Kristaus sekėjų ir Jo priešininkų ryš- 
kesnis ir viešesnis negu praėjusiais šimtmečiais. Bedievybė, aštuoniolik- 
tame šimtmetyje prabilusi filosofų lūpomis, devynioliktame apėmė kai 
kurių kraštų plačius gyventojų sluoksnius, o mūsų šimtmetyje puola Kris- 
taus Bažnyčią, įsivilkusi į didžiules tarptautines organizacijas, pavyzdžiui, 
Trečiąjį Internacionalą, arba naudojasi net pačios valstybės valdžia ir ga- 
lia, sakysim, Meksikoj, Rusijoj, Vokietijoj. 


Siu laikų bedievybė skverbiasi į kiekvieną gyvenimo sritį — į šeimą, 
viešuosius tautų papročius ir valstybių įstatymus; ji naudoja kiekvieną 
propagandos priemonę — gyvą žodį, spaudą, radiją ir judamuosius pa- 
veikslus; ji traukia po savo vėliava kiekvieną žmogų, pradedant nuo mažų 
mokyklos vaikelių. 

Tačiau tas visas jos įnirtimas dar labiau paryškina Kristaus pažadė- 
jimą: “ir pragaro vartai jos nenugales". (Mato 16, 18). Bažnyčios ir Evan- 
gelijos jēga dar didingiau iškyla, nes pats Dangus siunčia naujų laikų žmo- 
gui ypatingą pagalbą. Ar ne jo paguodai ir pastiprinimui paskelbta Sv. Te- 
vo lūpomis Švč. Panelės Nekaltas Prasidejimas ir Popiežiaus neklaidingu- 
mas? O kiek jėgos duoda kovojančiai sielai Švč. Jėzaus Širdies apreiški- 
mai, duoti šv. Margaritai Alacogue, ir dar daugiau — didžioji meilės dova- 
na — dažna, net kasdieninė šv. Komunija. 


Kai visuose kraštuose bedieviai stengiasi pagrobti jaunuomenės auk- 
lējima į savo rankas ir į vaikų ir jaunuolių sielas įlieti savo nuodus, Kris- 
taus Vietininkas leidžia stiprinti vaiko sielą Dieviskuoju Kūnu ir Krauju, 
kai tik jis moka atskirti tai nuo paprastos duonos. 

Visų tų malonių ir privilegijų neturėjo praejusieji šimtmečiai. Tartum 
Apvaizda juos laikė ilgus amžius atsargoj, kad galėtų suteikti mūsų lai- 
kų Žmogui. 


Taip galingai Dangaus stiprinama, Bažnyčia, nors įnirtusių priešų puo- 
lama, aukštai laiko iškėlusi savo vėliavą. Paskutiniais dešimtmečiais ji labai 
išplėtė savo misijas visose pasaulio dalyse. Praėjusiame šimtmetyje į Kris- 
taus vynyną pašaukė apie keturis šimtus naujų vienuolijų, o kiek jų stojo 
į darbą dar dvidešimtame amžiuje. Pagaliau į Kristaus Karalystės kūrimą 
per Katalikų Akciją arba pasauliečių apaštalavimą šaukia kiekvieną ka- 
taliką: vyrą ir moterį, vaikiną ir mergaitę. 

Apaštališkoji Vienuolijos dvasia 


Arkivyskupas Jurgis Matulevičius savo šviesiu ir toli reginčiu žvilgs- 
niu gerai matė šių laikų Bažnyčios padėtį ir norėjo, kad jo dvasios dukte- 
rys, N. Pr. švč. P. Marijos Seserys, jaustų ir dirbtų drauge su Bažnyčia. 
Kad jos ne tik pačios būtų gyvos Dieviškojo Vynmedžio šakelės, bet kad 
neštų pagalbą kiekvienai kovojančiai sielai, gyvenančiai šių laikų audrin- 
game pasaulyje, kad stotų šalia jos pamokydamos, slaugydamos ar mal- 
da paremdamos. 


Todėl vienuolijos vedamojoje mintyje įrašė: 


“Tegul išmoksta jungti vidaus gyvenimą, maldos ir mąstymo gyveni- 
mą su pastangiu aikštės veiklumu Dievo garbei ir su apaštališkais dar- 
bais. (“Vargdieniu Seseliu Vienuolijos vedamoji mintis ir dvasia", 9 pusl.). 


Steigėjas norėjo, kad —. bütu lanksti veikimo büdais ir priemo- 


nemis. 


“Vienuolija tegul iš anksto neatmeta, antgamtes ar gamtos eilėje, jo- 


„kios priemonės, kuri pravertetu savam jos narių tobulėjimui arba kitų iš- 


ganymui ir gerui, pirma neištyrusi, kas, žiūrint aplinkybių, geriau tiktų | 


Dievo garbei platinti”. SVAIEĢICIJU Seseliu Vienuolijos Vedamoji Mintis ir 


Dvasia, 14 pusl.). 


Numatydamas, kad gali ateiti vienuoliju persekiofimai, stengesi jkvép- 
ti ištvermės ir aukos dvasios, prijungdamas prie vienuolinių įžadų tokį pa- 
sižadėjimą: “Taip pat prižadu, Dievo padedama, rūpintis Kongregacijoje 
iSteseti ir niekados döl pasaulinės valdžios įsakymų ar dėl sunkių visuome- 
nės sąlygų, net dėl persekiojimų iš Kongregacijos nesitraukti arba ką nors 
daryti, kas silpnintų Kongregacijos drausmę, ir niekados prieš “Vyresniųjų 


„įsakymus pasaulinės valdžios nesišaukti ir neieškoti jos globos, bet kiek 
galėdama viską daryti, kad būdama net ištremta, savo gyvenimą tvarky- 


čiau pagal Kongregacijos įstatus ir nurodymus, nenutraukdama privalomų 
santykių su Vyresniosiomis ir kitomis seserimis.” 

Iš apaštališkos vienuolijos dvasios išplaukia ir išoriniai jos pasireiški- 
mai. Šalia vienuolinio įžadų vardo gali būti vartojamas krikšto vardas ir 
pavardė. Seserų vienuolinis abitas labai paprastas, o jei kurioje šalyje 
būtų aišku, kad galima daugiau padaryti Dievo garbei be abito, galima jo 
nedeyeti ir jokių išorinių vienuolinių ženklų neturėti. 








Taikos Belaukiant 


Lietuviu tauta visais sunkiais laikais semdavosi jegu tikejime. Bau- 
džiavos ir svetimos priespaudos metu su ašaromis giedojo: “viltį padejoni 
aukoje tavo." Baranausko lūpomis spyrėsi prieš galingą ir nuožmų paver- 
gēja: “bus kaip Dievas duos, ne tavo priesakai nedori”. 


Vėliau Maironis stiprino tautą viltimi: 


“Ir vienok Lietuva 
Juk atbus gi kada, 
Ne veltui ji tiek iSkentéjo.”’ 


y 


Jo viltis turejo stipru pagrinda: “juk kryžius gyvata Zadejo.” 


Lietuvos sodybas ir pakeles puošia kryžiai, ir kažin, ar kuri kita tauta 
taip yra įsigyvenusi į kryžiaus prasmę? 


Šio baisaus karo metu vienas talentingųjų poetų — B. Brazdžionis 
"guodžiasi: | 

“Tikiu, kad Tu, o Dieve, iš karo ir žudynių 

Tautų Tautas vedi, 

Kaip kūdikį, pro prarają ir manąją tevyne 

iSvedes tarsi: auk, Zydekl 


Tas pats gilus tikėjimas palaiko ir seseris. Karo audroms praūžus, 
žmonija, skaudžių patyrimų pamokyta, grįš prie ramybės ir taikos šalti- 
nio — Kristaus, ir dvasinės vertybės, nukrikščionėjusios žmonijos pamin- 
tos, vėl atgaus joms prideramą vietą. 

N. Pr; švč. P. Marijos Seserų Kongregacija, užsigrūdinusi kentėji- 
muose, vel galės laisvai dirbti Lietuvos atgimimo ir atstatymo darbą, ypač. 
| turedama laisvoje Amerikoje jau sustipréjusia savo šaką. 


Seserys trokšta savo pasiaukojimu, darbu ir malda laimėti Motinai 
Bažnyčiai kuo daugiausia sielų ir Amerikoje, nuoširdžiai katalikiškos vi- 
suomenės remiamos bei Dievo malonės padedamos, įnešti savo - dalį, šalia 
kitų Amerikoje dirbančių vienuolijų, į religinę ir tautinę lietuvių kultūrą, 

